open-index/open-wikipedia-markdown huggingface dataset:
Dilolo ežeras

**Dilolo ežeras** () – ežeras rytų Angoloje, Mošiko provincijoje, didžiausias šalyje. Telkšo plynaukštėje, 1445 m aukštyje virš jūros lygio, Zambezės ir Kongo baseinų vandenskyroje. Krantai supelkėję, apaugę nendrėmis. Gausu žuvų, vandens paukščių, begemotų.

Atrastas 1854 m. vasarį Deivido Livingstono. Jo aprašymu ežeras yra 8 – 14 km ilgio ir 5 km pločio. Sezoniškai užliejamas Zambezės vandens sistemos. Greta įsikūrusi Donos gyvenvietė. Yra greta Kamėjos nacionalinio parko.

## Šaltiniai
Danutė Marija Nasvytytė

**Danutė Marija Nasvytytė** (1916 m. gegužės 8 d. Maskva – 1983 m. balandžio 18 d. Melburnas, Australija) – Lietuvos šokėja, choreografė, pedagogė, Australijos lietuvių visuomenės veikėja. Išraiškos šokio pradininkė Lietuvoje.

## Biografija
Tėvas gydytojas Motiejus Nasvytis, motina Saliamono Banaičio duktė Salomėja Banaitytė, seserys kompozitorė Giedra Gudauskienė ir dainininkė Salomėja Valiukienė.

1939 m. Berlyne baigė J. Klamt išraiškos šokio mokyklą. Tais pačiais metais Kaune surengė solo koncertą, pati sukūrė pasirodymo kostiumus. 1939 m. Kaune įsteigė Ritminės gimnastikos ir išraiškos šokio studiją, kurią lankė apie 200 mokinių. 1940 m. Valstybės teatre surengė pirmąjį savo mokinių koncertą. 1941–1943 m. trupė koncertavo Lietuvos miestuose, šoko stilizuotus lietuvių liaudies, savo ir mokinių sukurtus išraiškos šokius pagal muziką, kurią parašė Kazimieras Viktoras Banaitis, Mikalojus Konstantinas Čiurlionis, Julius Gaidelis, Manuelis de Falja, Ferencas Listas ir kiti kompozitoriai.

1944 m. pasitraukė į Vokietiją, 1945 m. Drezdene sudegė jos pasirodymų kostiumai, natos. 1947 m. persikėlė į Australiją, 1952 m. Melburne įkūrė vieną pirmųjų Australijoje išraiškos šokių trupę „Dana Nasvytis Creative Dance Group“ ir studiją „Dana Nasvytis School of Modern Dance“, kurios veikė iki 1960 m. Nuo 1960 m. dirbo ritmo ir plastikos mokytoja Viktorijos valstijos miestų gimnazijose.

Išraiškos šokio tradicijas Lietuvoje tęsė jos mokinės Kira Katerina Daujotaitė, Lidija Motiejūnaitė.  Jos mokinės Jonė Kvietys-Young ir Birutė Nagys po karo gyveno Kanadoje, kur jos kartu su Nancy Lima Dent surengė pirmą Kanados išraiškos šokio festivalį 1960 m. vasario 25 d. naujai pastatytoje Toronto Lietuvių parapijos salėje. 

## Šaltiniai
Lungvebungu

**Lungvebungu** (, ) – upė Angoloje ir Zambijoje; Zambezės dešinysis intakas. Prasideda plynaukštėje rytų Angoloje, Mošiko provincijoje, į šiaurės rytus nuo Čingambos, ~1400 m aukštyje. Teka į pietryčius. Vidurupyje ir žemupyje teka plačiu slėniu, kuriame sudaro daugybę meandrų ir senvagių. Įteka į Zambezę ties Lukeša, į šiaurės vakarus nuo Lukulu.

Salpa supelkėjusi, 3–5 km pločio. Ties santaka su Zambeze prasideda milžiniška Zambezės Barocės salpa. Vagos plotis 50–200 m. Upė smarkiai patvinsta lietinguoju laikotarpiu. Dėl savo vingiuotumo netinkama jokiai laivybai, išskyrus potvynių metu.
Sa Dingding

**Sa Dingding** (; g. 1983 m. gruodžio 27 d.) – Kinijos atlikėja ir dainų autorė. Atlieka Rytų Azijos liaudies dainas, neretai persipynusias su elektronikos, pop, New Age muzikos motyvais. Taip pat groja instrumentais *[[guzheng]]* ir *[[morin khuur]]*.

Sa Dingding yra hanių ir mongolų kilmės. Nuo jaunystės domisi budizmu, išmoko tibetiečių ir sanskrito kalbas. Pekino muzikos konservatorijoje studijavo muziką ir filosofiją. Būdama 18 m. įrašė savo pirmąjį albumą *Dong Ba La*, tačiau atlikėją labiausiai išgarsino 2007 m. albumas *Alive*. 2008 m. ji laimėjo BBC Radio 3 etninės muzikos apdovanojimą už geriausią Rytų Azijos regiono dainą *Qin Shang*. Sa Dingding bendradarbiavo su Deep Forest įrašant albumą *Deep China*, taip pat dalyvavo kompozitoriaus He Xuntian albumo *Tathāgata* įrašyme.

## Diskografija
* *Dong Ba La* (咚巴啦; 2001 m.)
* *Alive* (万物生; 2007 m.)
* *Harmony* (天地合; 2010 m.)

## Nuorodos
*
Music and Me

**Music and Me** – trečiasis amerikiečių dainininko Michaelo Jacksono studijinis albumas, išleistas 1973 m.

## Albumo informacija
Šis albumas buvo įrašinėjamas sunkiu M. Jacksonui metu. Jam buvo 14 metų, keitėsi balsas ir muzikos supratimas. Jis buvo išreiškęs norą prisidėti prie prodiuserių darbo šiame albume, tačiau leidybinė kompanija „Motown“ to neleido.

Nepaisant to, kad ant albumo viršelio pavaizduotas M. Jacksonas su akustine gitara, albume šis instrumentas neskamba. Dėl šių priežasčių Michaelas buvo pasiskundęs savo tėvui, kuris vėlesniu laiku daug dirbo, kad tiek Michaelas, tiek jo broliai galėtų nutraukti sutartis su „Motown“ kompanija.

## Dainų sąrašas
(numeris, daina, prodiuseris, trukmė)

1. „With a Child’s Heart“ Vicky Basemore, Henry Cosby, Sylvia Moy 3:29
2. „Up Again“ Freddie Perren, Yarian 2:50
3. „All the Things You Are“ Oscar Hammerstein II, Jerome Kern 2:59
4. „Happy“ (Love Theme from Lady Sings the Blues) Michel Legrand, Smokey Robinson 3:25
5. „Too Young“ Sidney Lippman, Sylvia Dee 3:38
6. „Doggin' Around“ Lena Agree 2:52
7. „Johnny Raven“ Billy Page 3:33
8. „Euphoria“ Leon Ware, Hilliard 2:50
9. „Morning Glow“ Stephen Schwartz 3:37
10. „Music and Me“ Mike Cannon, Don Fenceton, Mel Larson, Jerry Marcellino 2:38
Forever, Michael

**Forever, Michael** – ketvirtasis amerikiečių dainininko Michaelo Jacksono studijinis albumas, išleistas 1975 m.

## Albumo informacija
Šis albumas tapo paskutiniu M. Jacksono darbu su Motown įrašų kompanija. Tais pačiais metais su šia kompanija sutartis nutraukė ir M. Jacksono broliai. Albume skamba kiek kitoks M. Jacksono stilius – 16-metis atlieka gilesnę soul muziką.

Šis albumas yra vienintelis Michaelo Jacksono studijinis albumas, kurio pavadinimas nėra toks pat, kaip vienos iš dainų.

## Dainų sąrašas
(numeris, daina, prodiuseris, trukmė)

1. „We’re Almost There“ Holland/Holland 3:42
2. „Take Me Back“ Holland/Holland 3:24
3. „One Day in Your Life“ Armand/Brown 4:15
4. „Cinderella Stay Awhile“ Sutton 3:08
5. „We’ve Got Forever“ Willensky 3:10
6. „Just a Little Bit of You“ Holland/Holland 3:10
7. „You Are There“ Brown/Meitzenheimer/Yarian 3:21
8. „Dapper Dan“ (freestyle) D. Fletcher 3:11
9. „Dear Michael“ Davis/Willensky 2:35
10. „I’ll Come Home to You“ Perren/Yarian 3:02
The Best of Michael Jackson

**The Best of Michael Jackson** – geriausių Michaelo Jacksono dainų albumas, išleistas 1975 m. jo buvusios leidybinės kompanijos Motown.

## Dainų sąrašas
JAV
# „Got To Be There“
# „Ben“
# „With a Child’s Heart“
# „Happy“ (love theme from **Lady Sings the Blues**)
# „One Day in Your Life“
# „I Wanna Be Where You Are“
# „Rockin' Robin“
# „We’re Almost There“
# „Morning Glow“
# „Music and Me“

JK
# „Got To Be There“
# „Ain’t No Sunshine“
# „My Girl“
# „Ben“ [Theme From: Ben Hur]
# „Greatest Show On Earth“
# „I Wanna Be Where You Are“
# „Happy“
# „Rockin' Robin“
# „Just A Little Bit Of You“
# „One Day In Your Life“
# „Music And Me“
# „In Our Small Way“
# „We’re Almost There“
# „Morning Glow“
Jim Jefferies

**James „Jim“ Jefferies** (g. 1950 m. lapkričio 22 d. netoli Edinburgo) – škotų futbolininkas. Žaidė Hearts klube beveik visą savo karjerą. 1998 m. su klubu laimėjo Škotijos futbolo taurę. Taip pat buvęs Gala Fairydean FC, Berwick Rangers FC, Falkirk FC, Kilmarnock FC ir Heart of Midlothian futblolo klubų treneris. 

Nuo 2012 m. kovo 20 d. Dunfermline Athletic FC vyr. treneris.

## Žaidėjo karjera

Jefferies už Hearts FC klubą sužaidė daugiau nei 300 kartų, per 14 metų. 1981 m. paliko klubą ir paskutinius du sezonus savo karjeroje žaidė Berwick Rangers FC klube.

## Hearts FC

1995 m. rugpjūčio mėnesį grižo į Hearts klubą kaip treneris. 1998 m. su komanda laimėjo Škotijos futbolo taurę. 2000 m. lapkričio 20 d. paliko Hearts FC ir tapo Bradford City AFC klubo treneriu.

2010 m. sausio 29 d., atleidus Csaba Laszlo, tapo Heart of Midlothian klubo treneriu.Hearts 2010–2011 m. sezone užėmė trečią vietą, nepaisant to, Jeffries ir jo asistentas Billy Brown buvo atleisti iš pareigų 2011 m. rupgjūčio 1 d. po dviejų rungtinių 2011–2012 m. sezone.

## Pasiekimai

### Kaip žaidėjo
;Heart of Midlothian
* Antra vieta
** Škotijos futbolo taurė: (1) 1975–1976 m.

### Kaip trenerio
;Falkirk FC
* Pirma vieta
** Škotijos pirmasis divizionas: (2) 1990–1991 m. ir 1993–1994 m.

* Pirma vieta
** Škotijos iššūkio taurė: (1) 1993 m.

;Heart of Midlothian
* Pirma vieta
** Škotijos futbolo taurė: (1) 1997–1998 m.

* Antra vieta
** Škotijos futbolo taurė: (1) 1995–1996 m.
** Škotijos futbolo lygos taurė: (1) 1996–1997 m.

;Kilmarnock
* Antra vieta
** Škotijos futbolo lygos taurė: (1) 2006–2007 m.

## Asmeniniai pasiekimai ir apdovanojimai

* Škotijos Premier lygos mėnesio treneris: 2006 m. rugpjūtis
* Škotijos Premier lygos mėnesio treneris: 2006 m. rugpjūtis
* Škotijos Premier lygos mėnesio treneris: 20010 m. lapkritis

## Šaltiniai

## Nuorodos
* Karjera ir statistika
Vytautas Nasvytis

**Vytautas Nasvytis** (1928 m. balandžio 8 d. Kaune – 2016 m. sausio 8 d. Vilniuje) – Lietuvos architektas, dailininkas, pedagogas, visuomenės bei politinis veikėjas.

## Biografija
Tėvas Lietuvos kariuomenės gydytojas Kazimieras Nasvytis, brolis architektas Algimantas Nasvytis, sesuo aktorė ir radijo diktorė Undinė Nasvytytė, žmona balerina Ada Nasvytienė.

1952 m. baigė LSSR dailės institutą. 1952–1954 m. dirbo Respublikinėse architektūros dirbtuvėse Vilniuje, 1952 m. dar ir Sąjunginės žemės ūkio parodos Maskvoje Lietuvos paviljono dailininkas. Nuo 1953 m. LSSR dailės instututo dėstytojas. 1960–1990 m. Miestų statybos projektavimo instituto architektas, nuo 1962 m. projektų vyr. architektas. 1985–1995 m. LSSR dailės instituto Architektūros katedros vedėjas, nuo 1979 m. profesorius.

1995–1997 m. Vilniaus miesto savivaldybės tarybos narys (Tėvynės Sąjunga).

## Kūryba
Sukūrė skulptūrinių ir antkapinių paminklų architektūrinių dalių, apipavidalino interjerų, parodų ekspozicijų. 1965 m., 1970 m., 1975 m., 1980 m., 1985 m. Lietuvos dainų švenčių vyr. dailininkas. Daugelio architektūrinių konkursų laureatas ir prizininkas.

### Projektai
 

* Kavinė ir viešbutis „Neringa“, rekonstrukcija, bendraautoris Algimantas Nasvytis, Vilnius, 1959–1960 m.
* Vilniaus centrinis paštas, rekonstrukcija, bendraautoris A. Nasvytis, 1969 m.
* LSSR dramos teatras, rekonstrukcija, bendraautoris A. Nasvytis, 1974–1981 m.
* Tado Ivanausko antkapinis paminklas Tabariškių kapinėse, Kauno raj., su A. Nasvyčiu, skulpt. S. Šarovu, 1976 m.
* LSSR Aukščiausioji Taryba, dab. Lietuvos Respublikos Seimas, bendraautoris A. Nasvytis, 1976–1981 m.
* LSSR dailės instituto mokomasis korpusas, bendraautoriai Vytautas Brėdikis, Vladislovas Mikučianis, 1981 m.
* Viešbutis „Lietuva“, bendraautoris A. Nasvytis, 1976–1983 m.
* Naujųjų Apaštalų bažnyčia Rasų g., Vilnius, bendraautoris Marius Šaliamoras, 1994 m.
* Vilkaviškio katedra, atstatymas, bendraautoris Juozas Palaima, 1999 m.
* Juozo Kazicko rezidencija, bendraautoriai Jūras Balkevičius, Marius Šaliamoras, Saulius Vingrys, 2001 m.
* LR Seimo posėdžių salės kompleksas, bendraautoriai A. Nasvytis, Jūras Balkevičius, Artūras Burba, 2007 m.

## Įvertinimas
* 1965 m. LTSR nusipelnęs meno veikėjas
* 1971 m. LSSR valstybinė premija
* 1982 m. LSSR liaudies architektas
* 1983 m. SSRS valstybinė premija
* 1998 m. LDK Gedimino 4 laipsnio ordinas 
* 2003 m. LR Vyriausybės meno premija 

## Šaltiniai

## Literatūra
* Architektai Algimantas ir Vytautas Nasvyčiai / Algimantas Mačiulis. – Vilnius: Vilniaus dailės akademijos leidykla, 2007. – 311 p.: iliustr. – ISBN 978-9955-624-86-8
Sofu Iva

**Sōfu-iva** (孀婦岩 Sōfu Iwa arba Sōfu Gan, anglų kalboje vadinama **Loto žmona**) – vulkaninė negyvenama sala Filipinų jūroje, tai labiausiai į piečiausia Japonijos Idzu salyno sala, nutolusi nuo Tokijo apie 650 km.

## Geografija
Sala yra bazalto uola su stačiais kraštais, tai matoma povandeninio ugnikalnio kalderos, besitęsiančios 2,6 km į pietryčius ir 240 m gylį, dalis. Salos ilgis iš rytų į vakarus yra apie 84 metrai, ir šiaurės į pietus – 56 metrai, viršūnės aukštis 99 metrai.

Sala nutolusi apie 650 km nuo Tokijo ir 56 km nuo Torišimos. Dėl salos formos ir didelių bangų beveik neįmanoma saloje išlipti. Bet uolų laipiotojai sėkmingai išlipo saloje 1972 ir 2003 m. (tačiau užregistruoti keli nelaimingi atsitikimai). Vieta žinoma dėl perregimo vandens ir žuvų gausybės, tad čia populiarus nardymas.

Vieninteliai augalai saloje yra keli miglinių kuokštai. Sōfu-ivoje peri keletas jūros paukščių.

## Istorija

1788 m. balandžio 9 d. britų prekybinio laivyno jūreivis *John Meares* pamatė tai, ką apibūdino kaip „patį žavingiausią dalyką“, kokį jam teko regėti, mažą salą, kurią jis su įgula pavadino „Loto žmona“ pagal Senojo Testamento veikėją.

Japoniškas salos pavadinimas Sōfu-iva („Našlės uola“) yra laisvas vertimas iš anglų kalbos. Ši negyvenama sala buvo piečiausia Japonijos sala neokupuota JAV po 1952 m. San Francisko sutarties. Salą administruoja Tokijo metropolija.
Got to Be There

**Got to Be There** – amerikiečių dainininko Michaelo Jacksono pirmasis studijinis albumas. Dar paauglio įrašytas albumas buvo išleistas 1972 m. sausio 24 d.

## Pasiekimai
Albumas Billboard 200 reitinguose pasiekė 14-tą, o JAV R&B reitinguose – 3 vietą.

## Dainų sąrašas
(numeris, daina, prodiuseris, trukmė)

1. „Ain’t No Sunshine“ Bill Withers 4:09
2. „I Wanna Be Where You Are“ Leon Ware, T-Boy Ross 3:01
3. „Girl Don’t Take Your Love From Me“ Willie Hutch 3:46
4. „In Our Small Way“ Beatrice Verdi, Christine Yarian 3:34
5. „Got to Be There“ Elliot Willensky 3:23
6. „Rockin' Robin“ Leon Rene 2:31
7. „Wings of My Love“ Corporation 3:26
8. „Maria (You Were the Only One)“ L. Brown, Linda Glover, George Gordy, Allen Story 3:41
9. „Love Is Here and Now You’re Gone“ Holland-Dozier-Holland 2:51
10. „You’ve Got a Friend“ Carole King 4:53
Ben (albumas)

**Ben** – antrasis amerikiečių dainininko Michaelo Jacksono studijinis albumas. Jis buvo išleistas 1972 m. rugpjūčio 4 d. Pavadinimas albumui buvo duotas nuo paties pirmojo M. Jacksono singlo numeris 1 JAV reitinguose „Ben“.

## Dainų sąrašas
(numeris, daina, prodiuseriai, trukmė)

1. „Ben“ Don Black, Walter Scharf 2:44
2. „The Greatest Show on Earth“ Mel Larson, Jerry Marcellino 2:48
3. „People Make the World Go Round“ Thom Bell, Linda Creed 3:15
4. „We’ve Got a Good Thing Going“ The Corporation [Alphonso Mizell, Berry Gordy Jr., Deke Richards, Freddie Perren] 2:59
5. „Everybody’s Somebody’s Fool“ Gladys Hampton, Regina Adams, Ace Adams 2:59
6. „My Girl“ Smokey Robinson, Ronald White 3:08
7. „What Goes Around Comes Around“ Allen Levinsky, Arthur Stokes, Dana Meyers, Floyd Weatherspoon 3:33
8. „In Our Small Way“ Bea Verdi, Christine Yarian 3:39
9. „Shoo-Be-Doo-Be-Doo-Da-Day“ Sylvia Moy, Henry Cosby, Stevie Wonder 3:21
10. „You Can Cry on My Shoulder“ Berry Gordy 2:39
Undinė Nasvytytė

**Undinė Nasvytytė** (1926 m. kovo 13 d. Kaune – 2016 m. birželio 27 d. Vilniuje) – Lietuvos aktorė, Lietuvos radijo diktorė.

## Biografija
Tėvas Lietuvos kariuomenės gydytojas Kazimieras Nasvytis, broliai architektai Algimantas Nasvytis, Vytautas Nasvytis. Pirmasis vyras Alfonsas Ambrasas, vaikai Arvydas Ambrasas (1947–1970 m.), Ramunė Reimerienė; antrasis vyras Jonas Mašanauskas, sūnus Kipras Mašanauskas.

1945 m. baigė Vilniaus suaugusiųjų vidurinę mokyklą. Mokėsi Vilniaus dramos teatro studijoje, baigė Vilniaus konservatoriją ir Vilniaus universitetą. 1950–1956 m. Dainų ir šokių ansamblio „Lietuva“ pranešėja. Nuo 1956 m. Lietuvos radijo diktorė, skaitovė, renginių vedėja. 2000–2008 m. Lietuvos bajorų karališkos sąjungos vadė. Yra išleistos dvi jos prisiminimų knygos.

## Bibliografija
* *Apie pulką ir mergelę*: autobiografinis pasakojimas. Užrašė Loreta Paškevičienė. Vilnius: Alma littera, 2015.
* *Apie sceną, radiją ir meilę*: autobiografinis pasakojimas. Užrašė Loreta Paškevičienė. Vilnius: Alma littera, 2015.

## Įvertinimas
* Vytauto Didžiojo ordino Karininko kryžius

## Šaltiniai

## Nuorodos

*
Naša Niva

**Naša Niva** (, ) – visuomenės, politikos ir literatūros savaitraštis, ėjęs Vilniuje 1906–1915 m. baltarusių kalba. Pirmasis baltarusių iliustruotas laikraštis.

## Istorija

Pirmasis numeris išėjo 1906 m. lapkričio 23 d. Savaitraštį leido Baltarusijos socialdemokratų partija Narodnaja Hramada, jis buvo skirtas valstiečiams ir provincijos inteligentijai, skleidė baltarusių politinio ir ekonominio atgimimo, nacionalinio kultūrinio sąjūdžio idėjas, žadino baltarusių tautinę savimonę, skatino kasdieniniame gyvenime vartoti baltarusių kalbą. Spausdintas kirilica, iki 1912 m. ir baltarusių lotyniškais rašmenimis M. Kuktos spaustuvėje. Leidimas nutrūko 1915 m. spalio 31 d., prie Vilniaus artėjant rusų-vokiečių frontui.

## Bendradarbiai
Laikraštyje bendradarbiavo Vilniaus baltarusių inteligentijos žiedas – rašytojai Zmitrokas Biadulia, Maksimas Bogdanovičius, Aloiza Paškievič-Ciotka, Jakubas Kolasas, Janka Kupala, Vaclovas Lastauskis, Ivanas Luckevičius ir kiti.
;Redaktoriai:
* 1906 m. – S. Volskis,
* 1906–1914 m. – A. Vlasovas,
* 1914–1915 m. – Janka Kupala.

## Naša Niva-2
1920 m. spalio 28 d. lenkų okupuotame Vilniuje Vladimiras Znamierovskis atgaivino laikraščio leidimą. Tačiau jau gruodžio 20 d., išėjus 9 numeriams lenkų cenzūra jį uždarė.

## Naša Niva-3
1991 m. Vilniuje atgaivintas senasis Lietuvos baltarusių laikraštis „Naša Niva“. Redaktorius iki 2000 m. Siargejus Dubaviecas. Tiražas 1994 m. – 20 000 egz. Išėjo 30 numerių. Spausdintas klasikine baltarusių kalba (taraškevicos kalba). Vėliau ėjo nereguliariai, 2008 m. buvo išbrauktas iš prenumeruojamų leidinių katalogo. Nuo 2008 m. laikraštis vėl eina, spausdinamas literatūrine baltarusių kalba, redaktorius Andrejus Skurko, tiražas 6000 egz.

## Šaltiniai


* М. В. Біч. «Наша ніва» // Беларуская Савецкая Энцыклапедыя: У 12 т. Т. 7. – Мн. : БелЭн, 1973.
* Арсень Ліс. «Наша Ніва» // Энцыклапедыя гісторыі Беларусі: У 6 т. Т. 5. М – Пуд / Беларус. Энцыкл. ; Рэдкал.: Г. П. Пашкоў (галоўны рэд.) і інш. ; Маст. Э. Э. Жакевіч. – Мн. : БелЭн, 1999. ISBN 985-11-0141-9.
* Кветка Вітан. «Наша ніва» і Іван Луцкевіч // На суд гісторыі: Успаміны, дыялогі / Уклад. Б. І. Сачанка. Мінск: Мастацкая літаратура, 1994. С. 61-65.
* Унучак А. «Нашаніўства» і «заходнерусізм»: да пытаньня ідэйнай барацьбы за беларускую інтэлігенцыю на пачатку 20 ст. // Гістарычны альманах. 2006. Т. 12. С. 108–122.
* Унучак А. Сацыяльна-эканамічная публіцыстыка «Нашай нівы» // Гісторыя: праблемы выкладання. 2004. № 1. С. 49-53 *   Vytautas Žeimantas. „Naša niva“ – Vilniuje baltarusių tautinę dvasią žadinęs laikraštis. Žurnalistika, 2024, Nr1 (47), 41-46 pusl.



## Nuorodos
* Наша ніва. Oficiali svetainė
Off the Wall

**Off the Wall** – penktasis amerikiečių dainininko Michaelo Jakcsono studijinis albumas, išleistas 1979 m.

Šis albumas buvo pirmasis įrašytas ne su Motown leidybine kompanija (pasirinkta Epic Records). Kritikai albume įžvelgė susimaišiusius funk, disko-pop, soul, soft rock, jazz ir pop muzikinius stilius. M. Jacksonas pelnė puikių jo paties vokalo įvertinimų šiame albume. 1980 m. šio albumo daina „Don’t Stop 'Til You Get Enough“ laimėjo geriausio R&B vyro vokalo Grammy apdovanojimą. Su šiuo albumu M. Jacksonas tapo pirmuoju solo atlikėju, kurio keturi to paties albumo singlai pateko į Billboard Hot 100 topo pirmąjį dešimtuką. Albumas susilaukė komercinės sėkmės. Iki šiol JAV jis laikomas 8 kartus multi-platininiu, o visame pasaulyje jo parduota apie 20 milijonų kopijų.

2008 m. šis albumas buvo įtrauktas į visų laikų Grammy šlovės sąrašą (į ji įtraukiami bent 25 m. senumo albumai, kurie turi istorinę reikšmę).

Penkios „Off the Wall“ albumo dainos buvo išleistos singlų pavidalu – „Don’t Stop 'til You Get Enough“, „Rock with You“, „Off the Wall“, „She’s Out of My Life“ ir „Girlfriend“.

## Dainų sąrašas
(numeris, daina, prodiuseris, trukmė)

1. „Don’t Stop 'til You Get Enough“ Michael Jackson 6:05
2. „Rock with You“ Rod Temperton 3:40
3. „Workin' Day and Night“ Michael Jackson 5:14
4. „Get On the Floor“ Michael Jackson, Louis Johnson 4:39
5. „Off the Wall“ Rod Temperton 4:06
6. „Girlfriend“ Paul McCartney 3:05
7. „She’s Out of My Life“ Tom Bahler 3:38
8. „I Can’t Help It“ Susaye Greene, Stevie Wonder 4:28
9. „It’s the Falling in Love“ (su Patti Austin) David Foster, Carole Bayer Sager 3:48
10. „Burn This Disco Out“ Rod Temperton 3:40

## Pardavimai

## Šaltiniai
Našlaičių teismas

**Našlaičių teismas** () – Rusijos imperijos miesto teisminė įstaiga, veikusi 1775–1917 m. ir tvarkiusi globos ir našlaičių reikalus. Teismas našlių ir našlaičių turtui skirdavo globėjus, vykdė globos priežiūrą, nagrinėjo skundus dėl globėjų veiksmų.

## Istorija
Našlaičių teismai veikė prie miestų magistratų. Po 1864 m. teismų reformos – prie apygardos teismų. Lietuvos Didžiąją Kunigaikštystę okupavus Rusijai, našlaičių teismas perėmė pakamario teismo funkcijas.

## Sudėtis
Teismą sudarė pirmininkas – miesto galva ar jo įgaliotas asmuo ir nariai, kuriuos 3 metams rinkdavo pirklių, amatininkų ir miestiečių luomų susirinkimai. Miestuose, kuriuose nebuvo miestiečių luomų, teismą sudarė miesto seniūnas ir du miesto gyventojų renkami nariai.

## Šaltiniai
Hjumo giljotina

**Hjumo giljotina**, *Hjumo dėsnis* – problematiškas perėjimas nuo deskriptyvių teiginių (nusakančių, kaip *yra*) prie preskriptyvių teiginių (nusakančių, kaip *turėtų būti*). Nors moralės filosofai dažnai remdamiesi tuo, kaip *yra*, išveda kaip *turėtų būti* (arba kaip *turėtumėme* elgtis), tarp šių dviejų teiginių rūšių yra esminių skirtumų, kurie, dalies filosofų nuomone, neleidžia tokio perėjimo.

Šią problemą aprašė škotų filosofas Deividas Hjumas () savo 1739 m. išleistoje knygoje *Traktatas apie žmogaus prigimtį*:

: „Aš pastebėjau, kad kiekvienoje iš moralės sistemų, su kuriomis man yra tekę susidurti, autorius kurį laiką samprotauja įprastai, nustato Dievo buvimą ar stebi žmogiškuosius reikalus; ir staiga aš nustebęs pamatau, jog vietoje įprastinių teiginių porų *yra* arba *nėra*, aš nebesusiduriu nė su vienu teiginiu, kuris nebūtų susietas su *turėtų būti* arba *neturėtų būti*. Šis pokytis įvyksta nepastebimai, vis dėlto jis nepaprastai reikšmingas. Juk jei šis 'turėtų būti* arba *neturėtų būti* reiškia kokį naują santykį arba tvirtinimą, būtina jį pastebėti ir paaiškinti; kartu turi būti pagrįsta ir tai, kas atrodo visiškai nesuprantama: kaip šis naujas santykis gali būti išvedamas iš kitų, visiškai skirtingų.“

Kitaip tariant, Hjumas klausia, kaip įmanoma išvesti *turėtų būti* iš *yra*? Jei žinome tiktai koks pasaulis *yra*, kaip galime sužinoti koks jis *turėtų* būti? Šis trumpa pastraipa Hjumo iškeltas klausimas tapo viena iš esminių [[etika|etikos]] problemų.

Hjumo giljotinos svarba padidėja ją sukombinavus su [[Hjumo šakutė|Hjumo šakute]] – idėja, kad visos žinios yra paremtos arba [[logika]] ir apibrėžimais, arba empiriniais stebėjimais. Kadangi nei logika, nei pasaulio stebėjimai, atrodytų, negali suteikti pagrindo teiginiams apie tai, kaip *turėtų būti'', visi tokie teiginiai, pasak kai kurių filosofų, tampa nepagrįsti. Tai reikštų, kad jokios žinios apie moralę negali egzistuoti.

## Taip pat skaitykite
* Natūralistinė klaida

## Šaltiniai
Netanija

**Netanija** () – miestas Izraelio vakaruose, į šiaurę nuo Tel Avivo, prie Viduržemio jūros, Centrinė apskritis. 181 000 gyventojų (2009 m.). Įkurtas 1928 m.

## Ekonomika
Pajūrio klimato kurortas. Priklauso Tel Avivo aglomeracijai. Yra Dailės muziejus, Istorijos muziejus, kiti muziejai, Deimantų centras, kuriame yra natūralių ir šlifuotų deimantų ekspozicija.

Per Netaniją eina geležinkelis ir plentas Tel Avivas – Haifa. Pagrindinės pramonės šakos: deimantų šlifavimas, chemijos (plastikai, guma, farmacija), elektronika, plaušienos apdirbimas, popieriaus, tekstilės gamyba, maisto pramonė.

## Šaltiniai
Narsilion

**Narsilion** – Ispanijos neoklasikinio *[[darkwave]]* ir neofolkloro grupė iš Barselonos.

Grupės ištakos – 2000 m. susikūręs kolektyvas „**Aranmanoth**“. 2002–2003 m. vadinosi „**Ordo Funebris**“, o nuo 2003 m. – „Narsilion“. Pavadinimas kilęs nuo Tolkino mitologijos žodžio *Narsilion*, reiškiančio „daina apie Saulės ir Mėnulio sukūrimą“. Dabartiniu pavadinimu yra išleidę 3 albumus ir vieną EP.

„Narsilion“ kūrybai būdingas paslaptingas melodingumas, lengva melancholija, yra viduramžių muzikos elementų.

## Nariai
* Sathorys Elenorth – vokalas, klavišiniai, klasikinė gitara, boiranas, mušamieji
* Lady Nott – vokalas, smuikas, fleita

Taip pat prie kūrybos prisideda *Ethla* (vokalas), *Fiar* (vokalas), Marina (vokalas), *Blerien* (gitaros, mušamieji).

## Diskografija
* *Nerbeleth* (2004 m.)
* *Return To The Silver Forest* (EP, 2004 m.)
* *Arcadia* (2006 m.)
* *Namárië* (2008 m.)

## Nuorodos
* Oficiali svetainė 
*
Natalio provincija

**Natalis** (, ) – nuo 1910 m. Pietų Afrikos Sąjungos, 1961–1994 m. Pietų Afrikos Respublikos provincija prie Indijos vandenyno. Plotas 87 000 km², 3 mln. gyventojų (1960 m.). Centras – Pitermaricburgas.

## Istorija
Portugalų keliautojas Vasko da Gama, plaukdamas iš Portugalijos į Indiją 1497 m. gruodžio 25 d., per Kalėdas pasiekė žemę, kurią pavadino Nataliu (). 1824 m. įkurta europiečių pirklių kolonijos gyvenvietė Port-Natalis (dab. Durbanas). Natalio teritorijoje apie 50 metų vyko būrų, vietos gyventojų zulų ir įsigalėti Natalyje siekusių britų susirėmimai. XIX a. ketvirtame dešimtmetyje Natalio teritorijos šiaurinė dalis priklausė Zulų karalystei. 1837 m. būrai įveikė zulus ir atimtose iš jų žemėse įkūrė *Natalio respubliką*. 1843 m. ją kontroliuoti pradėjo ir prie Kapo kolonijos prisijungė britai. Ilgainiui Natalis įgijo savarankiškos kolonijos statusą.

1893 m. Natalio kolonijai suteikta savivalda. Per 1899–1902 m. Būrų karą Natalį trumpam užvaldė būrų kariuomenė, bet 1902 m. britai kolonijoje vėl atkūrė savo valdžią. 1910 m. Natalis inkorporuotas į Didžiosios Britanijos dominiją Pietų Afrikos Sąjungą, teritorijai suteiktas provincijos statusas. XX a. devintame – dešimtame dešimtmečiais vykstant Afrikos nacionalinio kongreso ir Inkatos laisvės partijos šalininkų ginkluotiems susirėmimams natalyje žuvo apie 10 000 žmonių. 1994 m. žlugus apartheidui Natalis tapo viena iš 9 Pietų Afrikos Respublikos provincijų – Kvazulu-Natalis.

## Šaltiniai
Natalis

**Natalis** (*Natal*) gali reikšti:

* Natalis – miestas Brazilijoje;
* Natalis – miestas Indonezijoje;
* Natalio provincija – buvusi PAR teritorija;
* Natalio Respublika – buvusi būrų valstybė;
* Natalio kolonija – buvusi britų kolonija;
* Kvazulu-Natalis – dabartinė PAR provincija.
Tamsioji Banga

**''Darkwave'', Tamsioji Banga** – XX a. aštuntajame – devintajame dešimtmečiuose susiformavęs muzikinis stilius. Nukreiptas į gotikinę auditoriją, savo kūryboje jungiantis elektroninę, industrinę, eksperimentinę, neoklasikinę muziką.

Priešingai klasikiniam gotikiniam rokui, *darkwave* melodika daugiausia sukurta elektroninės muzikos pagrindu, garsai susintezuoti. Tuo pačiu, *darkwave* stilius labiau eksperimentinis, dažnai persipina su neofolkloru, ambientine, klasikine muzika. Kaip ir kitai gotikinei muzikai, *darkwave* būdinga melancholiška, mistiška, į tamsą, mirtį, pagonybę, okultizmą nukreipta tematika, eilės dažniausiai poetiškos, simbolistiškos, gilios. Dalis kolektyvų pagrindinį dėmesį sutelkia ne į žodžius, o į skambesį, tuomet vokalas atlieka tik pritariantį bendrai kompozicijai vaidmenį (būdingi ištęsti vokalai, išgalvota kalba).

Susiję, persipinantys stiliai: Coldwave, Ethereal Wave, Gothic rock, Neoclassical.

Žymesni atlikėjai: Dead Can Dance, Diary of Dreams, Love Is Colder Than Death, Ataraxia, Narsilion, Arcana, Nox Arcana, Sopor Aeternus, Theodor Bastard ir kt.
Gintautas Natkevičius

**Gintautas Natkevičius** (g. 1958 m. kovo 23 d. Kruonyje) – Lietuvos architektas.

## Biografija
1976–1981 m. Vilniaus inžineriniame statybos institute įgijo architekto specialybę. 1981–1992 m. Komunalinio ūkio projektavimo instituto Kauno filialo architektas. 1992 m. įsteigė G. Natkevičiaus individualią įmonę, nuo 1999 m. vadovauja UAB Architektų biuras G. Natkevičius ir partneriai. Priklauso Lietuvos architektų sąjungai.

## Projektai
* AB „Vilniaus bankas“ Kauno filialo 50 vietų požeminis parkingas Maironio g.
* Restoranas „Tête-à-tête“ Kaune, Vytauto pr.
* AB „Lietuvos energija“ Kruonio hidroakumuliacinė elektrinė, administracinio pastato fasadų, mašinų salės, centrinio valdymo pulto, aplinkos rekonstrukcijos projektas.
* Alytaus „Sodros“ kontorų pastatas Seirijų g.
* Prienų rajono savivaldybė
* Viešbutis „Jorkas“ Kaune, Lukšio g.
* UAB ABP „German Invest“ pastatas Kaune, Mickevičiaus g. (kartu su V. Kuliešiumi).
* Bendros Lietuvos ir Japonijos įmonės „Sakura“ pastatas Kaune, Maironio g.
* 21 buto su kūrybinėmis dirbtuvėmis gyvenamasis namas Kaune (kartu su Č. Šarakausku).
* Naktinis klubas „Opus“ Kaune, Daukanto g.
* Restoranas ir viešbutis „Beržas“ Prienuose, Vytauto g. (kartu su R. Adomaičiu).
* Informacinis centras ir Gamtos mokykla Metelių regioniniame parke (kartu su R. Adomaičiu).
* Skirtingi konceptualūs gyvenamieji namai vienai šeimai (kartu su R. Adomaičiu).
* UAB „Gravera“ salonas-parduotuvė Kaune, Studentų g. (kartu su R. Adomaičiu).
* 5 sublokuoti kotedžai Vilniuje, Polocko g. (kartu su R. Adomaičiu).
* AB „Vilniaus bankas“ Kėdainių filialas (kartu su R. Adomaičiu).
* AB „Vilniaus bankas“ Santakos sk. Kaune, Vilniaus g. (kartu su R. Adomaičiu).
* Drabužių parduotuvė „Ravel“ Kaune, Laisvės al. (kartu su R. Adomaičiu).
* AB „Sampo bankas“ patalpų rekonstrukcija ir interjeras Vilniuje, UAB „Hanner“ pastate (kartu su R. Adomaičiu).
* Gyvenamasis namas „Arka“ Šilainiuose, Priekulės g., Kaunas (kartu su R. Adomaičiu).
* Gyvenamasis namas Vytėnuose, Kaunas (kartu su R. Adomaičiu).
* Individualių namų kompleksas, J. Basanavičiaus g., Alytus, (kartu su R. Adomaičiu).
* Šiluvos aikštės rekonstrukcija, 2009 m.
* Petrašiūnų kapinių kolumbariumas.
* Jėzuitų gimnazijos priestatas Kaune, senamiestyje.
* Multifunkcinis pastatas „Bokštas“ Kaune, šalia Malūnininko bokšto (kartu su M. Mickevičiumi, A. Natkevičiūte,
E. Spūdžiu) 


Siluva Basilika Mariä Geburt Fassade 1.JPG|Aikštė Šiuvoje
Metelių reg. parkas, lankytojų centras.JPG|Lankytojų centras Meteliuose
Jėzuitų gimnazija, Kaunas.JPG|Jėzuitų gimnazija Kaune
Petrašiūnų kolumbariumas.JPG|Petrašiūnų kolumbariumas


## Šaltiniai

## Nuorodos
* ''UAB Architektų biuras G.Natkevičius ir partneriai'' svetainė
Ekologinis pėdsakas

**Ekologinis pėdsakas** – žmogaus poreikių ir Žemės ekosistemų matas, kuris yra naudojamas palyginti žmonių poreikius su Žemės planetos ekologijos sugebėjimu atsinaujinti. Matas parodo, kiek biologiškai produktyvios žemės ir jūros ploto reikia, kad būtų atnaujinti žmonių sunaudoti resursai, ir kad būtų sunaudotos arba neutralizuotos atitinkamos atliekos. Naudojantis šiuo įvertinimu, yra įmanoma nustatyti, kiek Žemės (arba planetų Žemių) reikės žmonijai išlaikyti, jei bus išlaikomas atitinkamas gyvenimo būdas. "Global Footprint Network“ apskaičiavo, kad 2022 m. žmonija naudojo gamtos kapitalą 71 % greičiau, nei Žemė gali jį atnaujinti, o tai, jų teigimu, reiškia, kad žmonijos ekologinis pėdsakas atitinka 1,71 Žemės planetos. Šis perteklius vadinamas ekologiniu viršijimu. Kasmet šis skaičius yra perskaičiuojamas. Tačiau duomenys visada atsilieka trimis metais - būtent tiek laiko užtrunka, kol JTO surenka, apdoroja ir pateikia visą esminę statistiką. 

Nors terminas „Ekologinis pėdsakas” yra plačiai naudojamas, jo apskaičiavimo metodai skiriasi. Vis dėlto dabar skaičiavimo standartai leidžia gauti panašesnius ir pastovesnius rezultatus. 

## Šaltiniai
Angolos himnas

**Angola Avante!** – nacionalinis Angolos himnas. Žodžių autorius - Manuel Rui Alves Monteiro (1941-), kompozitorius -  Rui Alberto Vieira Dias Mingas (1939-). Oficialus himnas nuo 1975 m.

## Žodžiai
Ó Pátria, nunca mais esqueceremos 
Os heróis do quatro de Fevereiro.
Ó Pátria, nós saudamos os teus filhos
Tombados pela nossa Independência.
Honramos o passado e a nossa História,
Construindo no Trabalho o Homem novo,

CHORU
Angola, avante!
Revolução, pelo Poder Popular!
Pátria Unida, Liberdade,
Um só povo, uma só Nação!

Levantemos nossas vozes libertadas
Para glória dos povos africanos.
Marchemos, combatantes angolanos,
Solidários com os povos oprimidos.
Orgulhosos lutaremos Pela Paz
Com as forças progressistas do mundo.

CHORU

## Nuorodos
* Angola Instrumental National Anthem MP3
Natūrinė renta

**Natūrinė renta** – duoklė, viena žemės rentos formų.

## Istorija
Natūrinė renta didžiausią ekonominė reikšmę turėjo ankstyvaisiais viduramžiais kaip svarbiausia baudžiauninkų prievolių feodalui forma. Buvo mokama žemės nuomininkų jos savininkams natūra – žemės ūkio produktais. XIV a. – XVI a. plėtojantis piniginiams santykiams naturinę rentą pamažu pakeitė piniginė renta.

## Šaltiniai
Priešmininis laivas

**Priešmininis laivas** () – karo laivas, skirtas jūrų minoms aptikti ir sunaikinti, galinti tai daryti tiek kaip minų traleris, tiek kaip minų medžiotojas.

Taip pat terminu *priešmininiai laivai* vadinami visi kovai su jūrų minomis skirti laivai – tiek minų traleriai, tiek minų medžiotuvai,

## Lietuva
2024 m. Lietuvos kariuomenės Karinių jūrų pajėgų (KJP) priešmininis laivas „Skalvis“ (M53) dalyvavo NATO nuolatinės parengties priešmininių laivų 1 grupės budėjime ir vykdė.

## Šaltiniai
Mininis transportas

**Mininis transportas** () – stambus karo laivas, vežiojantis mininius (ginkluotus kártinėmis minomis) ar torpedinius katerius.

Mininio transporto idėją 1876 m. pasiūlė admirolas Stepanas Makarovas, o 1877 m. keleivinis garlaivis buvo perdirbtas į mininį transportą „Velikij Kniaz Konstantin“ ('Didysis kunigaikštis Konstantinas').

Mininiai transportai labai padidino mininių ir torpedinių katerių veikimo nuotolį, šie kateriai pasidarė tinkamesni puolimui. Kai kurie mininiai transportai, tokie kaip Rusijos „Velikij Kniaz Konstantin“ ir Prancūzijos „Foudre“, turėjo sistemą, leidusią greitai įkaitinti katerių garo katilus (tuometinius katerius varė garo mašinos).
Mininių transportų trūkumas buvo katerių pakėlimo ir nuleidimo į vandenį sunkumas jūrai banguojant. Ši problema buvo išspręsta tik Antrojo pasaulinio karo metais, kai buvo sukurti dokiniai desantiniai laivai.

Šarvuočio „Inflexible“, ginkluoto ir nuleidžiamais mininiais kateriais, kapitonas, paklaustas, ką darytų, jei jo šarvuotis sutikų jūroje kitą tokio pat stiprumo šarvuotį, atsakė: „Aš pasistengčiau išvengti mūšio laikydamasis už priešininko matomumo ribų. O sulaukęs sutemų nuleisčiau į vandenį abu savo mininius katerius ir pasiųsčiau pulti priešo šarvuotį.“

Admirolas Makarovas, žinodamas kuklias mininių katerių galimybes (lėtumas, ginklas – kártinės minos, silpna konstrukcija, netikimas audringai jūrai), numatė, kad šio tipo laivai tinka tik inkaravietėse stovintiems laivams atakuoti. Taip mininiai transportai bei mininiai kateriai ir buvo naudojami Rusijos-Turkijos kare.

Rusijos-Japonijos karas buvo tokių laivų naudojimo pabaiga. Tuo metu jau pasirodė torpediniai kateriai, gerokai pranašesni už mininius katerius, tačiau laivai buvo apginkluoti vadinamąja *priešminine artilerija*, skirta kovai su torpediniais kateriais ir minininkais.
Rusijos-Japonijos karo metu tik dviem kateriams, nuleistiems nuo šarvuočių, pavyko sėkminai atakuoti.

## Mininiai transportai
Specialiai paruošti mininiai transportai:
* „Velikij Kniaz Konstantin“ („Rusijos imperija“) – 1877 m., 4 mininiai kateriai
* „Vulkan“ (Britų imperija) – 1878 m., 6 mininiai kateriai
* „Foudre“ (Prancūzija) – 1895 m., 8 torpediniai kateriai
Gidonas Šapiro

**Gidonas Šapiro** (**Bilas**) (g. 1974 m. spalio 17 d.) – žydų kilmės Lietuvos laidų vedėjas ir grupės ŽAS narys.

## Biografija
Mokėsi Telšių 5-oje vidurinėje mokykloje, studijavo Vilniaus universitete.

## Laidų vedimas
Savo karjerą televizijoje pradėjo su grupe ŽAS vesdamas Tango TV komedijų-parodijų laidas. Nuo 2009 m. per Lietuvos ryto TV vedė kulinarinę laidą „Skonio reikalas“, kurioje pristatė įvairių Europos šalių nacionalines virtuves.

## Diskografija
Kartu su grupe ŽAS:
* 1993 m. „Geras“
* 1996 m. „U-Žas“
* 1997 m. „Dozė“
* 1998 m. „Man dar geriau“
* 2000 m. „Leninas“
* 2001 m. „Taupa“
* 2002 m. „Man Ramu“
* 2002 m. „Europa“
* 2003 m. „Fortūna“
* 2004 m. „Mandarinai“
* 2005 m. „Geriausi“
* 2007 m. „Made in China“
* 2013 m. „Ne Kažką“
* 2013 m. „Silikonas“

## Nuorodos
* Oficiali ŽAS svetainė
Natūrinis ūkis

**Natūrinis ūkis** – visuomenės ūkio organizavimo forma, būdinga laikotarpiui nuo pirminės bendruomenės iki ankstyvosios feodalinės ekonomikos, kurioje vyrauja žemės ūkio produktų gamyba, skirta ne pardavimui, bet pačių gamintojų tarpiniam ir galutiniam vartojimui.

## Ypatybės
Natūriniam ūkiui būdingas artimumas gamtai, žemės ūkio gamybos, pagrįstos primityvia žemės ūkio technika ir rankų darbu vyravimas, tradicinių gamybos būdų ir gaminamos produkcijos pastovumas, gamybos uždarumas bei ūkio vienetų universalumas – gebėjimas patiems apsirūpinti visais reikalingais ištekliais ir pasigaminti pragyvenimui būtinų produktų. Tai sąlygojo lėtus ekonominės plėtros tempus. Natūriniame ūkyje be žemės ūkio nemažą reikšmę turi namų pramonė, medžioklė, žvejyba, rankiojimas.

## Istorija
Istoriškai natūrinis ūkis buvo pirmoji gamybos organizavimo forma, atsiradusi pirminėje gentinėje bendruomenėje. Iki pinigų atsiradimo tarp ūkio vienetų egzistavo prekių ir paslaugų natūriniai mainai, bet didžioji dalis produkcijos buvo suvartojama pačių gamintojų ir jų šeimos narių. 

Vergovinėje ir feodalinėje visuomenėje natūrinis ūkis taip pat buvo ūkio pagrindas, nors šalia jo jau egzistavo ir prekinė gamyba. Tačiau į rinką patekdavo tik nedidelė visuomenėje pagamintos produkcijos dalis. Dalis produkcijos į rinką patekdavo kaip nesuvartota natūrinės rentos dalis.

Natūrinio ūkio trūkumas buvo specializacijos nebuvimas ir mažas darbo našumas, dėl to, įsigalėjus kapitalizmui, plėtojantis ekonomikai, finansams, technologijoms ir didėjant darbo pasidalijimui natūrinį ūkį pamažu keitė prekinė gamyba. 

Silpniau išsivysčiusiose šalyse (Azija, Centrinė Amerika, Pietų Amerika, Afrika, Okeanija, o nuo XX a. pabaigos ir kai kuriose buvusios TSRS respublikose) ir XXI a. pradžioje valstiečių ūkiai turi nemažai natūriniam ūkiui būdingų bruožų.

## Lietuvoje
Lietuvoje nuo pirminės gentinės bendruomenės laikų natūrinio ūkio pagrindas buvo žemdirbystė ir gyvulininkystė, žemės ūkio produktų perdirbimas į vartojimo reikmenis (grūdų kūlimas, duonos kepimas, lininių ir vilnonių audinių audimas, verpimas, pynimas, kailių ir odų dirbimas ir t. t.), būsto ir ūkinių pastatų statyba, darbo įrankių gamyba, medžioklė ir žvejyba. 

XIX a., ypač po baudžiavos panaikinimo natūrinis ūkis pradėjo nykti. Sparčiausiai tai vyko Suvalkijoje, kur greičiau plėtojosi prekiniai santykiai. Tačiau kai kurių natūrinio ūkio elementų Lietuvoje išliko ir XXI a. – tai ūkininkų ir dalies miestiečių asmeniniai pagalbiniai ūkiai, kolektyviniai daržai ir sodai.

## Šaltiniai
Zapyškio valsčius

**Zapyškio valsčius** – buvęs administracinis-teritorinis vienetas dabartinės vidurio Lietuvos teritorijoje, į vakarus nuo Kauno, dešiniajame Nemuno krante. Centras – Zapyškis.

## Istorija

Įkurtas po I pasaulinio karo, panaikintas 1950 m. birželio 20 d., jo teritorija priskirta Panemunės rajonui (5 apylinkės).

|-
| 1923 m.  || 114 || 3988 || 794 || || 29 gyvenvietės 
|-
| 1932 m. || 103 || 4651 || || 8 seniūnijos  ||
|-
| 1949-01-01  || 110 || || || 5 apylinkės  ||
|}

## Vadovai
* Andrius Jankūnas, 1932 m.

## Suskirstymas

## Šaltiniai
Atlético Petróleos Luanda

**Atlético Petróleos Luanda** – tituluočiausias Angolos futbolo klubas, daugkartinis nacionalinės futbolo lygos (Girabola) čempionas. Klubas turi ir krepšinio komandą Petro de Luanda, rungtyniaujančią Angolos krepšinio čempionate.

## Istorija
Įkurtas 1980 m. šalies sostinėje Luandoje. Daugkartiniai čempionai ir taurės laimėtojai, atstovavo Angolai Afrikos žemyno turnyruose.

## Laimėjimai
*  **[[Girabola|Angolos lyga]]: 19**
: 1982, 1984, 1986, 1987, 1988, 1989, 1990, 1993, 1994, 1995, 1997, 2000, 2001, 2008, 2009, 2022, 2023, 2024, 2025
*  **[[Angolos futbolo taurė]]: 15**
: 1987, 1992, 1993, 1994, 1997, 1998, 2000, 2002, 2012, 2013, 2017, 2021, 2022, 2023, 2024
*  **[[Angolos futbolo supertaurė]]: 6**
: 1987, 1988, 1993, 1994, 2002, 2013

## Sezonai
Šaltiniai: 

### Tarptautiniai pasiekimai
Klubas 5 kartus dalyvavo CAF Čempionų lygoje – aukščiausia pasiekta pozicija – pusfinalis (2001 m.).

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Angolos nacionalinei rinktinei
*  Luís Delgado, gynėjas;
*  Flávio Amado, puolėjas;
*  Manucho, puolėjas;
*  Sebastião Gilberto, saugas;
*  Zé Kalanga, saugas;
*  João Ricardo, vartininkas;

; Užsieniečiai
*  Jonathan Toro, puolėjas;

## Išnašos

## Nuorodos
* Oficiali klubo svetainė
* SOCCERWAY
* Globalsportsarchive
Lapkričio 11-osios stadionas

**Lapkričio 11-osios stadionas** () – daugiafunkcis stadionas Angolos sostinėje Luandoje, Kamamos kvartale. Tai didžiausias ir moderniausias šalies stadionas, pastatytas specialiai 2010 m. Afrikos Tautų taurės čempionatui.

2008 m. vasarį prasidėjo statybos darbai, kuriuos vykdė Kinijos bendrovė „Shanghai Urban Construction Group Corporation“. 

2009 m. gruodžio 27 d. oficialiai atidarytas. Stadione vyko 2010 m. Afrikos Tautų taurės grupių, atkrintamųjų turų ir finalinės varžybos.

## Šaltiniai
Victor Nsofor Obinna

**Viktoras Nsforas Obina** (*Victor Nsofor Obinna*; 1987 m. kovo 25 d.) – buvęs Nigerijos futbolininkas, krašto puolėjas, Nigerijos nacionalinės rinktinės žaidėjas.

## Karjera
Treniruotis pradėjo gimtojo miesto klube Plateau United. Vėliau buvo Kwara United ir Enyimba International sudėtyje. 

2005 m. išvyko į Italiją ir debiutavo Serie A klube AC ChievoVerona. 

2008 m. perėjo į FC Internazionale, bet ten žaidė epizodiškai ir buvo passkolintas Málaga CF klubui. 2010 m. rugpjūčio 27 d. paskolintas Anglijos West Ham United klubui.

2011 m. birželio 19 d. pasirašė ketverių metų sutartį su Maskvos „Lokomotiv“ klubu.

## Rinktinė
Viktoras Obina su Nigerijos olimpine rinktine dalyvavo 2008 m. Pekino olimpinėse žaidynėse ir laimėjo sidabro apdovanojimą. 

2006 m. debiutavo Nigerijos nacionalinėje rinktinėje. Dalyvavo 2006 ir 2010 m. Afrikos Tautų taurėse.

## Laimėjimai
* Afrikos Tautų taurė (bronza – 2010 m.)

## Dalyvavimas čempionatuose

|}

## Išnašos

## Nuorodos
*
Dangerous

**Dangerous** – aštuntasis amerikiečių dainininko Michaelo Jacksono studijinis albumas išleistas 1991 m. Šis albumas tapo antruoju M. Jacksono albumu, iš karto patekusiu į Billboard 200 pirmąją vietą. Šioje vietoje albumas išsilaikė keturias savaites iš eilės. Iš viso visame pasaulyje parduota apie 32 milijonus Dangerous albumo kopijų. Šis albumas yra antrasis M. Jacksono geriausiai parduodamas albumas pasaulyje (po Thriller).

## Dainų sąrašas
(numeris, daina, prodiuseriai, trukmė)

1. „Jam“ Michael Jackson, Bruce Swedien, René Moore, Teddy Riley 5:39
2. „Why You Wanna Trip on Me“ Riley, Bernard Belle 5:24
3. „In the Closet“ Jackson, Riley 6:31
4. „She Drives Me Wild“ Jackson, Riley, rap lyrics by Aquil Davidson 3:41
5. „Remember the Time“ Jackson, Belle, Riley 4:00
6. „Can’t Let Her Get Away“ Jackson, Riley 4:59
7. „Heal the World“ Jackson 6:25
8. „Black or White“ (feat. Slash on guitar) Jackson, rap lyrics by Bill Bottrell 4:14
9. „Who Is It“ Jackson 6:34
10. „Give In to Me“ (feat. Slash on guitar) Jackson, Bottrell 5:29
11. „Will You Be There (Theme from Free Willy)1“ Jackson 7:39
12. „Keep the Faith“ Glen Ballard, Siedah Garrett, Jackson 5:57
13. „Gone Too Soon“ Larry Grossman, Buz Kohan 3:22
14. „Dangerous“ Jackson, Bottrell, Riley 6:59

1993 m. Dangerous albumas laimėjo Grammy apdovanojimą kaip geriausias neklasikinis albumas. Dar trim kategorijom buvo nominuotos albumo dainos.

## Albumo pasiekimai

## Šaltiniai
2009 m. Europos dailiojo čiuožimo čempionatas

**2009 m. Europos dailiojo čiuožimo čempionatas** – geriausių Europos 2008 m. - 2009 m. sezono dailiojo čiuožimo sportininkų varžybos, vykusios Suomijos sostinėje Helsinkyje. Lietuvai čempionate atstovavo keturi sportininkai. 

## Medalių lentelė

## Dalyvavusios šalys

## Rezultatai
### Vyrai

### Moterys

* WD = Pasitraukė

### Poros

* WD = Pasitraukė

### Šokiai ant ledo

* WD = Pasitraukė

## Nuorodos

* Oficiali svetainė
Rausva

**Rausva** – spalva, raudonos spalvos atspalvis.

Rožinė – tai kūno, jausmingumo spalva. Pagal koloristiką ji daugiau artima baltai nei raudonai. Heraldikoje naudojama retai, daugiausia – vaizduojamų žmonių kūnui spalvinti.

Rausvos ir baltos spalvų kombinacija siejama su skaistybe ir nekaltumu, o rausvos ir juodos – erotizmu ir gundymu.

## Šaltiniai
Velkamoji jūrų mina

**Velkamoji jūrų mina** () – XIX a. pabaigos jūrų mina, naudota kaip puolamasis ginklas. Tuo ji skyrėsi nuo užtvarinių minų (dugninių, inkarinių, plaukiojančių ir pan.). Mažas minų laivas (mininis kateris, minanešė) tamsoje atvilkdavo miną prie priešo laivo, kur manevruodamas ją patempdavo po priešo laivu, o tada ją susprogdindavo elektriniu sprogdikliu.

Velkamąsias minas netrukus išstūmė stiebinės jūrų minos, kurios labiau tiko priešo laivams atakuoti.

Atsiradus pirmiesiems povandeniniams laivams velkamąsias minas kurį laiką naudojo kaip velkamąsias gilumines bombas.

## Išnašos
Bartholomeus van der Helst

**Bartolomėjus van der Helstas** (1613 m. Harleme, Nyderlandai – 1670 m. gruodžio 16 d. Amsterdame) – olandų tapytojas. Helstas buvo Rembranto amžininkas. Amsterdame jis tapo žinomu portretistu. *Gérard Andriejus Bikeris* yra garsiausias Helsto darbas.

## Biografija
Bartolomėjus van der Helstas gimė 1613 m. Harleme. Apie 1627 m. jis persikraustė į Amsterdamą, kur tikriausiai mokėsi pas Nicolaes Eliasz. Pickenoy. 1636 m. Helstas vedė Anna du Pire. Jo pirmas žinomas darbas „Valonijos prieglaudos regentai“ yra datuotas 1637 m. ir rodė ryškią mokytojo stiliaus įtaką. Van der Helstas greit pasiekė pripažinimo Amsterdame. 1639 m. jis gavo prestižinį užsakymą nutapyti „Kapitono Roelof Bicker ir leitenanto Jan Michielsz. Blaeuw civilinės sargybos kompaniją“. 1643 m. užbaigtas paveikslas užtvirtino Van der Helsto autoritetą mieste ir jis pakeitė Rembrantą turtingų Amsterdamo miestiečių portretų užsakymams.

Antrasis didelis Van der Helsto grupinis portretas „Miunsterio taikos šventė Amsterdamo arbaletininkų gvardijoje“ rodo pilnai susiformavusį dailininko brandųjį stilių. 1652 m. Van der Helstas sukūrė Marijos Henrietos Stiuart, princo Viljamo II Oraniečio našlės, portretą. Be portretų Van der Helstas yra sukūręs žanrinių ir biblijinių temų paveikslų. Jo sūnus Lodewijk tapo tapytoju, tikriausiai mokėsi pas tėvą. Bartolomėjus van der Helstas mirė 1670 m. gruodžio 16 d. Amsterdame. Jo pasekėjais buvo Abraham van den Tempel, Nicolaas van Helt Stocade ir Paulus Hennekyn.

## Darbai

Vaizdas:Bartholomeus van der Helst - Gerard Andriesz Bicker.jpg| „Gérard Andriesz Bicker portretas“ (1640–1652 m., Amsterdamo valstybinis muziejus)
Vaizdas:Bartholomeus van der Helst, Banquet of the Amsterdam Civic Guard in Celebration of the Peace of Münster.jpg| „Miunsterio taikos šventė Amsterdamo arbaletininkų gvardijoje“ (1648, Amsterdamo valstybinis muziejus)
Vaizdas:Maria Stuart als weduwe van Willem II Rijksmuseum SK-A-142.jpeg| „Princesė Marija Stiuart“ (1652, Amsterdamo valstybinis muziejus)
Vaizdas:Bartholomeus van der Helst - Abraham del Court and his wife Maria de Kaersgieter - Google Art Project.jpg| „Abraham del Court ir jo žmonos Maria de Kaersgieter portretas “ (1654, Boijmans Van Beuningen muziejus, Roterdamas)
Vaizdas:Bartholomeus van der Helst - Portrait of Captain Gideon de Wildt - Google Art Project.jpg| „Kapitono Gideon de Wildt portretas“ (1657, Budapešto vaizduojamojo meno muziejus)
Vaizdas:Bartholomeus van der Helst.jpg| „Anna du Pire kaip Granida“ (1660, Nacionalinė Prahos galerija) 
Vaizdas:Aert van Nes (1626-93), luitenant-admiraal, by Bartholomeus van der Helst.jpg| „Leitenantas-admirolas Aert van Nes“, peizažas Ludolf Bakhuizen (1668, Amsterdamo valstybinis muziejus)


## Šaltiniai

* museothyssen.org
* Encyclopaedia Britannica
* wga.hu